
Здравейте,  

Интересувам се как стои въпросът с данъчното облагане на ЮЛ при покупко-продажба на недвижим имот. С други думи, какви точно данъци дължи ЮЛ при покупко-продажба на имот?  

По-различно ли е от това при облагане на сделкит, когато става въпрос за ФЛ?


Благодаря! 


 

Какви данъци дължи ЮЛ при продажба/придобиване на недвижим имот?
================================================================

 

Здравейте, г-н Петров,


определено има разлика при продажба на имот от ФЛ и от ЮЛ. Съгласно чл. 13, ал. 1 от Закона за данъците върху доходите на физическите лица “не са облагаеми:  

1. доходите, придобити през данъчната година от продажба или замяна на:  

а) (изм. – ДВ, бр. 95 от 2009 г., в сила от 01.01.2010 г.) един недвижим жилищен имот, ако между датата на придобиването и датата на продажбата или замяната са изминали повече от три години;  

б) до два недвижими имота, както и селскостопански и горски имоти независимо от броя им, ако между датата на придобиването и датата на продажбата или замяната са изминали повече от 5 години”.  

Подобна разпоредба не важи за ЮЛ. Препоръчително е да коментирате въпросите си със счетоводител. 


Поздрави,  

адв. Николина Митова  

тел. 0898 303092


